الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم اما بعد. اهلا ومرحبا بكم في محاضرة جديدة ولقاء جديد ولايف جديد من لايفات يوم الاتنين. نسأل الله سبحانه وتعالى ان يبارك وان يتقبل منا ومنكم صالح
الاعمال آآ يمكن المرة اللي فاتت اتكلمنا على آآ قضية بدأنا بقضية الصلاة. اتكلمنا في محور مهم جدا وهو لماذا نصلي يعني ليه ليه لازم نصلي مش مش اللي هو نصلي كده لأ ليه لازم نصلي وليه ما ينفعش الحياة تستقيم بغير الصلاة واتكلمنا في خمستاشر
سبب في لايف سميناه خمستاشر سبب لمازا؟ ليه لازم نحافز على الصلاة؟ او ليه لازم نصلي؟ النهاردة هنتكلم في محور تاني خالص. محور تاني خالص. محور جميل قوي هيخلينا نحب الصلاة اكتر واكتر ونتعلق بها
اكتر واكتر وهو علاقة الصلاة بالقوة في الحياة. علاقة الصلاة بالقوة في الحياة او ما ايه علاقة الصلاة بالنجاح في الحياة؟ هل هناك روابط بين الصلاة وبين النجاح؟ يعني اما ان الصلاة مجرد سبب للحسنات
وسبب لدخول الجنة لكن هي ما لهاش علاقة بالحياة. يعني ما لهاش علاقة بحياتي الشخصية. ما لهاش علاقة بنجاحي في في عملي في شغلي بيتي في اسرتي في هل الصلاة هي مجرد عبادة بنؤديها لكي آآ ندخل الجنة وننجو من النار هي مجرد طقوس
تعبدية محضة مستقلة عن الحياء ولا فيها فيه اثر للعلاقة؟ الصلاة لها علاقة واثر كبير في نجاح الانسان في الحياة. طيب آآ احنا حتى بنشوف روابط كده برضو لكي نبدأ بقى ونتشوق للموضوع دوت. انت نفسك بتشوف
في القرآن انواع من الروابط مثلا قول الله تعالى ان الانسان خلق هلوعا. اذا مسه الشر جزوعا واذا مسه الخير منوعا الا المصلين. ربط بين سلوك معين. السلوك ده من اسباب فشل الانسان. يعني الانسان
المنوع الجزوع. دي كلها اسباب اه بتؤثر في علاقة الانسان بنفسه وعلاقته بالحياة علاقته بالاخرين علاقته بالمصائب الانسان به هلوع ما بيحسنش التصرف قليل الصبر. جزوع شديد الخوف. تمام؟ منوع بخيل. طبعا اكيد كل دوت
بيأثر على اسرتي بيأثر على اولادي بيأثر على مجتمعي. ليه ربنا ربط الكلام ده بالصلاة؟ ده شيء بيلفت انتباهك؟ قوله تعالى ان الصلاة تنهى عن الفحشاء والمنكر. طيب ايه علاقة الصلاة بالاستقامة؟ قوله تعالى مثلا فخلف من بعدهم خلف اضاعوا الصلاة
واتبعوا الشهوات فربط بين اضاعة الصلاة وبين اتباع الشهوات لا شك ان كل الروابط ديت بتستسير الانسان ان هو يفهم ايه العلاقة بين الصلاة وبين آآ استقامة الانسان سلوك الانسان طريقتي في الحياة تعاملي مع الاخرين ده وضع
انا النهاردة هنتفصل في لكن اولا ينبغي ان احنا ننبه ان اي كلام عن اثر الصلاة في الحياة هو كلام عن الصلاة اللي هي بترضي ربنا يعني. يعني لا نتكلم عن الصلاة السريعة. الصلاة اللي فيها غفلة
ما تاخدش كلامي ده على الصلاة دي ابدا. انما بنتكلم عن اقامة الصلاة وليس عن الصلاة. وانما نتكلم عن اقامة الصلاة. وليس عن زات عن مجرد الصلاة. لزلك احنا بنقول ان في
حاجات مهمة لازم نتفق عليها عشان اقول ان الصلاة اللي انا هتكلم عليها النهاردة ديت تنفعك. اول حاجة هنتكلم على تلات لاءات او اولا لا للصلاة السريعة لا للصلاة السريعة. يعني الصلاة السريعة اللي هي تخلص بسرعة
الاربع ركعات في دقيقتين والجو ده. ودي لن توصي الى اي شيء. يعني لن توصلك الى النجاح الذي اقصده لن توصلك الى الفلاح الذي سنتكلم عنه. يبقى انت لو بتصلي صلاة سريعة زي ما بنقول كده بالمصري كروتة. اي كلام. يبقى احنا مش
بنتكلم معك اصلا. نحن لا نتكلم عن من يصلي صلاة سريعة. لازم تكون صلاة على مهل. ازا كان النبي عليه الصلاة والسلام بيقول ازا اتيتم الصلاة فليكن عليكم سكينة. ونهى ان الانسان يجري علشان يروح الصلاة
فازا كان نهاه ان هو يجري عشان يروح الصلاة ما بالك باللي بيجري في الصلاة نفسها يبقى احنا ما لناش دعوة بالايه بالصلاة الجري ديت دي مش كلامنا خالص. الحاجة التانية لا لصلاة بطيئة ولا
لكن فيها غفلة لا لصلاة بطيئة ولكن فيها غفلة. ممكن الواحد يكون بيصلي صلاة مش سريعة هي بطيئة فعلا. بياخد صلي على مهل بيقرا كتير تركع بيقول ازكار كتير حلو. لكن ما فيش اي تدبر ولا تفكر في معنى ما يقول وفي اثر ما يقول على قلبه. محاولة
ان هو بس يعني يحاول يحضر قلبه. يفهم المعاني اللي بيقولها ده مش حاصل. ده عامل زي ايه؟ آآ يعني خلينا نقول الاول والتاني. الاول والتاني الاول ده عامل زي اللي بيزاكر بسرعة قوي. يعني بيمسك
المذكرة ديت بتاعة الفيزياء او الكيميا وكده بيعمل ايه بيبص في الورقة كده ماشي ماشي يقلب ماشي ماشي يقلب ماشي اجي ايه رأيكم في اداء الشخص ده في الامتحان اكيد هيفشل فشل زريعة وهيتصدم صدمة كبيرة مش ممكن تكون بتقعد في الورقة في الورقة
دقيقة مسلا او تلت دقايق او خمس دقايق متوقع ان انت هتخش الامتحان تحل. يبقى دوت بنسميه الصلاة السريعة الصلاة البطيئة عاملة زي واحد اه بيقعد كتير على الورقة يعني بيمسك المزاكرة ممكن يقعد على الورقة ساعة. لكن بيقعد تايه عارفيه عارف لما تفتح الكتاب وتبص
فيه بس انت مش موجود. انت انت بتبص وانت مش هنا. انت تايه تماما. يعني هي النص ساعة بتعدي عليك او الساعة الا ربع بتعدي عليك. انت فعلا مش اي حاجة. يعني هي منظر بس. انت بتبص في الورقة بس انت لا مؤاخزة ايه؟ يعني ما شاء الله ولا فاهم اي حاجة. ترعة المفهومية. مش فاهم مش فاهم الورقة بتتكلم
لكن كوقت انتهت واللي يقول زاكر لأ قعد قعدنا تلت اربع ساعات عالمزكرة لكن طلعت بايه صفر ليه لان انت قاعد اه وقت لكن بلا تركيز بلا فهم في غفلة شديدة. نفس الكلام الشخص دوت اللي قعد ساعات كتير
آآ هيروح الامتحان هيفشل زي الاولاني. يعني الصلاة السريعة مش هتوصلني. الصلاة البطيئة مع السرحان والغفلة برضو مش هتوصلني هنا اي حاجة. يبقى الآية الاولى لا للصلاة السريعة. اللا الثانية لا للصلاة البطيئة اللي معها غفلة. الا الثالثة
لا لاستعجال النتائج. لا لاستعجال النتائج. يعني لما اجي اوعدك دلوقتي بحاجات ما تستعجلش معي النتيجة. ما تستعجلش معي النتيجة. مش مسلا ان انا اقول لك لو انت صليت هيحصل كزا وكزا فتعتقد ان انت هتقفل هتروح تصلي هيحصل لك
كده ليه؟ انما هزا الامر يحتاج منك الى وقت كما قال ثابت البوناني قال جاهدت نفسي على قيام الليل سنة ثم استمتعت به عشرين سنة جاهدت نفسي على قيام الليل سنة
ثم استمتعت به عشرين سنة يبقى انا ممكن اتعب شوية مع الصلاة اخد وقت ممكن اقعد في الموضوع ده شهور علشان ابدأ اشعر بالثمرة والنتيجة اللي هنتكلم عنها دلوقتي يبقى احنا قلنا تلات لئات لا للصلاة السريعة لا للصلاة البطيئة التي فيها غفلة لا لاستعجال النتائج. خلاص
نصائح قبل البدء يبقى ديت التلات لاءات. بعد التلات لئات هنقولوا نصائح قبل الانطلاق. نصائح قبل الانطلاق. نصائح قبل الانطلاق لكي نصل الى النتيجة المرجوة. واحد عليك بالتنويع في القراءة والتنويع في الادعية والاذكار فان التكرار قرين
عليك بالتنويع فيما تقرأ والتنويع في الاذكار. وآآ الادعية فان التكرار قرين الملك ان تكرار قرين الملل هيبقى انت بتقرا كتير او او بتقول ادعية كتير لكن خلاص صار امر روتيني تماما بلا تفكر ولا
ولا تعقل لان هو خلاص هي مسألة بتتكرر وخلاص مش هنستفيد حاجة. النصيحة الثانية احفز ما تقدر عليه من ازكار الصلاة يعني هتجيب كتاب زي حصن المسلم. كتاب زي حصن
المسلم او كتاب زي النصيحة في الاذكار والادعية الصحيحة. اكتبوا اسم الكتابين دول. الكتاب الاولاني حصن ده مشهور الكتاب التاني اسمه النصيحة في الاذكار والادعية الصحيحة خلاص هتجيب كتاب من الاتنين دول هتفتح على اذكار الصلاة
هتلاقي ازكار كتير. ازكار في استفتاح الصلاة. ازكار في الركوع. في ازكار بعد القيام من الركوع. ازكار كتير في السجون اذكار بين السجدتين. اذكار بعد التشهد فاحفز اللي تقدر عليه. لان احنا
عايزين آآ عايزين ان احنا نبقى معنا اكبر كم الازكار لان لان اسرار الصلاة مش في مجرد آآ ان انا بركع وبسجد. لا المحتوى بقى نفسه. انا عايز المحتوى. في اذكار معينة هتفرق معي. في ادعية معينة
معناها هيفرق معايا كل دعاء كل زكر بيأسس جزء من شخصيتي وبيغير فيا اه حاجة فانا كل ما بحفظ ادعية اكتر كل ما بحفظ اذكار اكثر كل ده ما هيفرق هيفرق معي. تمام
كل زكر له هدف سلوكي وهدف نفسي. يبقى قلنا التنويع حفز ازكار الصلاة. نمرة تلاتة اختيار حسن اختيار الزمان المكان آآ عند الصلاة. طبعا لو انت رجل هتصلي في مسجد
خلاص هنصلي الفرض في المسجد والنافلة في البيت. فلما تيجي تصلي في مسجد اختار برضه مسجد كويس الجو فيه كويس القارئ كويس الصوت كويس لو انت بنت طبعا هتصلي في البيت غالبا. يبقى الفكرة ان احنا نختار مكان كويس نصلي فيه وقت مناسب. آآ آآ يكون
كل حاجة مهيأة لصلاة جميلة. ممكن في الفرض بيبقى ما فيش اختيارات اوي لان الوقت محدد لكن ممكن كمان في النوافل نعوض كتير ونختار اوقات احسن واماكن احسن اه طبعا بلا شك اه اقوى النتائج بتكون في جوف الليل الاخر. في الثلث الاخير من الليل. وبعد كده عموما الليل
حتى لو لم يكن الثلث الاخير لكن الليل عموما من انفع الاوقات الانسان يستحضر فيها ويتدبر فيها. هو من انفع الاماكن الاماكن الخالية ما فيش حد حواليك. ويا سلام لو حد قدر يصلي في الحرم يبقى حاجة عظيمة جدا
طيب يبقى ديت احنا احنا بدأنا اولا عشان نستفتح وتفهم انا بتكلم في ايه دي في عندنا تلات لاءات وكان عندنا تقريبا تلات نصائح بنا نبدأ قبل ما نبدأ عايز اقول مقدمة مهمة جدا. مقدمة ايه؟ مهمة جدا جدا جدا. احنا بنسمع عناوين مطاطية
عنوان مطاطي بيقول النجاح في الحياة صح؟ ده عنوان موجود في محاضرات كتير وفي كتب كتير وفي آآ وفيديوهات كتير لكن ما فيش حد آآ حاول يسأل نفسه آآ ما هو النجاح
ما هو النجاح؟ احنا احيانا بنكرر كلام بمجرد تكرار لكن آآ ما حدش آآ فكر ان هو يحاول يعرف المصطلح نفسه. يعرفه يعني احنا بنقول ان الصلاة سر النجاح كان المفروض انت اصلا تسأل السؤال ما هو النجاح
ما عشان اعرف اثر الصلاة على شيء معين. لازم افهم هو ايه الشيء المعين دوت. ما هو النجاح ما هو النجاح؟ وفعلا انت دلوقتي وانت بتسمعني لما انا صدمتك بالسؤال دوت انا اتصور ان انت الان مرتبك
ما هو النجاح ما هو النجاح في مفهومي انا الاسلامي لان النجاح له تعريفات كتير جدا. سواء في الاطروحات الغربية او في الاطروحات الشرقية او الاسلامية والعربية. كل واحد عرف النجاح بطريقة معينة
احنا لازم يكون احنا اصلا لنا تعريف خاص بنا تعريف مناسب لديني. مناسب لفهمي. مناسب لاستيعابي لسنن الله في الكون. مناسب لايماني بالله واليوم الاخر والقدر ونحو ذلك. فكوني مستوعب فاهم المواضيع دي؟ اكيد انا المفروض يبقى لي توصيف معين ما هو النجاح
علشان على اساس التوصيف دوت هقدر بعد كده ابني آآ فرع عنه ان ازاي الصلاة بتصب في النجاح دوت طبعا يمكن سمعتوا لي محاضرات كتير في منكم اللي سمع مني كلام في الباب ده شوية بس انا النهاردة هحاول ابلوره احسن شوية
فانا عايز اقول ان النجاح بمفهومي انا الاسلامي له تلات شروط تلات شروط آآ اغلب الناس بيتكلم في مسائل متعلقة بتفوق آآ آآ المستوى المادي آآ الشهرة الشهادات تحقيق الذات في المجتمع
كل ده كلام هو يعني ماشي لطيف بس مش هو ده تعريف النجاح عندي خليني اضرب لك الكلام اللي اتقال ده كله ببعض الامسلة يعني خلينا نرجع للتعريفات الغلط وبعد كده نعرف الصح
ايه هو النجاح ما هو النجاح طيب البعض بيتصور ان النجاح كلمة النجاح هي آآ الانسان يعني يكون متفوق دايما في حياته آآ بيحقق احلامه تمام بيعمل شهادات بيطلع من الاوائل بيشتغل شغلانة كويسة بيتجوز جوازة كويسة بيبقى معه مرتب
طب كويس بيبقى عايش مستريح بيبقى عايش مبسوط بيبقى عنده نوع من الايه مساحة للرفاهيات اه آآ ممكن يكون مشهور يا ريت ممكن مستواه المادي يعلى شوية كمان يا ريت واخلاقه كويسة وزوجته كويسة وولاده بخير ده بالنسبة له ايه
بالنسبة له نجاح طيب حلو ده ده المفهوم اللي انا قلته ده مفهوم مادي جدا يعني ممكن انا افهمه آآ اصدق لو واحد مش مؤمن بالله واليوم الاخر يكون هو ده تصوره عن النجاح
اما شخص مؤمن بالله واليوم الاخر وفاهم سنة الله في الحياة وقاري قصص الانبياء واري قصص الصالحين وقصص الصحابة. يقول الكلام ده يبقى احنا مش فاهمين اي حاجة في دينا
يبقى احنا مش فاهمين اي حاجة في دينا خالص ليه انا هضرب لك امسلة هو كل ما اضرب لك مسال هسألك سؤال واحد بس. هل الشخص ده ناجح ولا فاشل
وانت تجاوبني وانت هتفهم انا عايز اقول ايه في الاخر. خد الصدمة وبعد كده انت تقول لي اه الشخص ده ناجح ولا فاشل بس تجاوبوا بسرعة يعني عايز اجابات سريعة جدا. تمام
السؤال الاول المعايير اللي انا قلتها ديت تنطبق على اشخاص معينين لقوا ان المعايير هي المستوى المادي. مستوى الاجتماعي الراحة في الحياة. الاسرة الاولاد الكلام دوت. طيب واحد هل فرعون ناجح
بمفهومنا احنا الشخصي هل فرعون ناجح؟ والنجح ولا لأ السؤال الثاني هل قارون ناجح قارون لو آآ جه دلوقتي لو كان في زمنا كان هيتقال اسمه في دورات التنمية البشرية
ان ده واحد معه كل الدنيا ومعه وحقق زاته وانجز وكون دولة وكون سروة وكون اتباع وعمل انجاز مادي وحيبقى بيتضرب مسال زي وزي ستيف جوبز وزي بتاع فيسبوك دوت وزي آآ غيره يعني
من المشاهير المعروفين اللي هم اغنى اغنياء العالم فعلا احنا بنضرب امسلة دلوقتي شبيهة ما هو كل اغنياء العالم دول متورطين في دعم دعم اسرائيل ودعم الصهاينة نعم مشاريع افساد في العالم كتير جدا ودعم آآ عبودية للناس في افريقيا واستغلال وسرقة اموال وسرقة
كنوز افريقيا كل ده علشان آآ يوصل للمادة ديت ده بالنسبة لنا لو كان قارون ناجح تمام؟ فلو كان قانون ناجح في زمنا آآ في كان قانون في زمنا كان هيضرب به المثل في النجاحات. طيب
يبقى احنا بنقول احنا في نزرنا وهو مش ناجح. ان لان ربنا قال كده. قال آآ يقدم قومه يوم القيامة فاوردهم النار وبئس الورد المورود. وربنا قال عن ال فرعون ويوم تقوم الساعة ادخلوا ال فرعون اشد العزاب
طيب يبقى ازا لا قارون ولا فرعون ولا هامان ناجحين رغم ان هم بالمعايير المادية اللي انا قلتها من شوية هم من حقنا كلها كلها المناصب الشهادات الفلوس الحشم الخدمة السلطة كل ده معهم. يبقى دوت بالنسبة لي مع ان انا بقرأ في
ان هم دول خاسرين قل ان الخاسرين الذين خسروا انفسهم واهليهم. يبقى دوت بالنسبة لي ما هو ما نجحش ربنا قال عليه خاسر. ربنا ضرب به مثال على الفشل يبقى ازا قارون فرعون هامان مش ناجحين. رغم ان بيتوفر فيهم مصطلح الشائع للنجاح. حتى انت لما بتحضر دورة
ودي من الحاجات الخبل في دورات التنمية البشرية وتطوير الزات. ان هو لما بييجي في اول الدورة كده يضرب لك امسلة على ناس ناجحين بيجيب لك الامسلة ديت. اللي هو
هو الشخص اللي حقق اما مستوى مادي معين او مستوى علمي معين او مستوى آآ شهرة معين يبتدي يبتدي يضع المسال دوت هو الايه النموزج. وبعد كده تعالوا نشوف هو عمل ايه عشان يوصل لكده. صح؟ طب ما كنت تحط لي قارون وفرعون
برضو يعني ايه الفرق بين انت حطيت لي ستيف جوبز وايه لون ماسك وايه والناس ديت طب ما هي ايه الفرق طب ما كنت تحط قارون وفرعون وهامان لكن الهي صعب نحط الناس دي ما هم دول زي دول يعني ما فيش فرق كبير اوي ده كافر وده كافر. فيبقى احنا عندنا اصلا خلل. خلل حتى في النمازج اللي احنا بنعتبرها
اه ناجحة خلل في الموازين. تعال بقى اديك الصدمة الايه؟ التانية بقى عشان نطلع بالتعريف اللي انا عايز اوصله. سؤال وانتم تجاوبوني تمام النبي عليه الصلاة والسلام قال رب اشعس
اخبر مدفوع بالابواب لو اقسم على الله لابره رب اشعس نعكش. اغبر مطرب مدفوع بالابواب يعني ما حدش يرضى يستقبله لو اقسم على الله لو قال يا رب والله لتفعلن كزا ربنا يعمله
لو قال يا رب والله لتفعلن كزا ربنا يعمله استجابة له. مدفوع بالابواب لو اقسم على الله لابره. ده ناجح ولا فاشل بالنسبة لي ده ما عندوش اي معايير من اللي احنا قلناها. لا فلوس لا منصب لا شهرة. ما فيش اسرة اصلا تقريبا. هل ده ناجح بالنسبة لي ده النبي بيضرب مسال
ان هو ده لو اقسم على الله لابره. ده بالنسبة لي ناجح ولا فاشل مفهومك انت الاسلام انت راجل مسلم بتبص لنظرة تانية خالص تمام ده بالنسبة لي ناجح رغم ان ما فيهوش اي معيار من المعايير اللي اللي سبق زكراها. طيب. مسال تاني
النبي عليه الصلاة والسلام كان في واحدة ست غلبانة بتكنس المسجد النبوي تقوم من المسجد. كت ست غلبانة ما لهاش اي امكانيات. غير ان هي بتكنس المسجد. فالنبي عليه الصلاة والسلام مرة راح المسجد ما لقهاش. قال فين الست
الطيبة اللي كانت تكنس المسجد قالوا له والله ماتت ودفناها. فزعل قال لي ماذا لم تخبروني؟ هيا بنا لكي اصلي عليها. وراح النبي عليه الصلاة والسلام فصلى عليه حلو سؤال هل المرأة دي ناجحة ولا فاشلة
نجحت في حياتها ولا فشلت؟ خد الصدمة يعني انا عايزك تمشي معي لغاية ما نوصل للتعريف الاسلامي بتاعي للنجاح اه طبعا المرأة دي ناجحة جدا ناجحة جدا صلى عليها رسول الله صلى الله عليه وسلم. قمة النجاح
طيب تعالوا اقول لكم حديس بقى حديس تاني النبي عليه الصلاة والسلام بيقول ازا صلت المرأة خمسها ازا صلت المرأة خمسها وحصنت فرجها. واطاعت زوجها وصامت شهرها قيل لها ادخلي من اي ابواب الجنة شئتي
دي واحدة ست ما بتشتغلش اصلا يعني ما لهاش دخل يعني دي ست بيت عادية. بس بتعمل اربع حاجات في حياتها صلي الخمس صلوات في وقتها تطيع زوجها في الحلال طبعا
تصوم شهر رمضان تحصن فرجها ما فيش اي حرام ولا شمال ولا علاقات محرمة ولا نزر محرم ولا الكلام دوت. دي يقال لها ادخلي من اي ابواب الجنة شئت دي ست ما عندهاش كارير اصلا. ما عندهاش آآ ما نزلتش تسبت زاتها في المجتمع. ما نزلتش تحقق زاتها في المجتمع. من
انا اتعلمت يبقى لازم اشتغل. ما عملتش الكلام دوت. هل دي بالنسبة لي ناجحة ولا ما عندهاش دخل مادي؟ هي عايشة على مرتبها او مرتب جوزها وعايشة بنت ناس في بيتها بتربي عيالها وبتصون نفسها وبتصلي وبتصوم. دي ناجحة ولا فاشلة
كلنا هنقول ناجحة. لان الحديس بيقول كده. قيل لا ادخلي من اي ابواب الجنة ايه؟ شئت. طيب سؤال كمان اه سيدنا محمد نجح طبعا ما ينفعش يبقى سؤال سيدنا موسى نجح
نجح طبعا ما ينفعش يبقى سؤال طيب النبي الذي يأتي يوم القيامة وليس معه احد وليس معه احد. يأتي يوم القيامة النبي وليس معه احد. نجح نجح طبعا سيدنا سليمان نجح تقول لي اه طبعا ده ده نجح جدا. طب على الدنيا برضه انت لسه دماغك في الدنيا
طب سيدنا ايوب نجح؟ نجح؟ سيدنا يحيى اللي اتدبح اتقطعت رقبته سيدنا زكريا اللي اتقتل نجح نجح الله! ده سيدنا سليمان ملك الدنيا سيدنا يحيى وزكريا اتقتلوا سيدنا ايوب كان مريض ده
النبي امته كبيرة النبي ما عهوش حد. كل دول ناجحين. ازاي؟ هو ايه المعيار بقى؟ شفت الصدمات خدت الصدمات؟ انا جبت لك امسلة كلها بالنسبة لمعايير الدنيا متناقضة انا جبت لك امثلة بالنسبة لمعايير الدنيا اللي احنا قلناها متناقضة
متناقضة لو وزنا الامسلة دي على الشهادات والفلوس والشهرة والمال والكؤوس والكلام ده هم عكس بعض. رغم ان انت دلوقتي قلت لي كلهم ناجحين صح ازاي خد بقى الامسلة دي وانت دلوقتي طالع من كاس عالم ومتخيل ان اللي عمله ميسي وعمله ارجنتين ده نجاح
لسة حديك الصدمة دلوقتي هتاخد دلوقتي الصدمات انت متخيل ان العالم كله المفروض ينبهر بميسي والارجنتين عشان خدوا كاس العالم. ده نجاح رهيب جدا عظيم جدا. يبقى انت لسه في التعريف المادي
وانا اديتك كام صدمة دلوقتي جبت لك ناس عكس بعض وانت بلسانك قلت لي كلهم ناجحين. يبقى انت معي ان احنا لازم نهدم نهدم كل التعريفات الفاشلة ديت. وتعالى نضع تعريف جديد للنجاح
تعريف جديد للنجاح تعالى بقى نقول وتكتب معايا المعايير دي لان المعايير ديت هي دي معايير النجاح بالنسبة لك كمسلم معيار الاول التوحيد لا يوجد توحيد لا يوجد نجاح يعني ما فيش توحيد مش هبص لحاجة
ما تبص ما ينفعش ابص لما وراء زلك انتهى الكلام ما فيش توحيد ما فيش نجاح لان بالنسبة لي انا اه منزومة النجاح اه خليني اقول اصل اصل عشان ابني عليه المسلم منزومة النجاح عنده مرتبطة الدنيا والاخرة مع بعض
ما ينفعش يتفكوا من بعض. يعني النجاح هو النجاح في الدنيا والاخرة ده بالنسبة لي فارق مؤثر بين المادية والتعريفات الايمانية التعريفات المادية والتعريفات الايمانية. تعريف المادي بينظر للدنيا بس. عشان كده انتم قلتم اه نجح على المستوى الدنيوي. لان ده التعريف الدنيوي
اما انا كمسلم عندي النجاح دنيا واخرة. مرتبطين الاتنين ببعض. تمام فاللي بينجح دنيا وما بينجحش اخرة ما ينفعش. لازم دنيا واخرة فبالنسبة لي اللي ما عندوش توحيد او هيموت على غير التوحيد ده فاشل بكل المقاييس مش
بص ورا مش هبص بيعمل ايه خلص. ده انتهى بالنسبة لي انتهى بالنسبة لي ربنا قال كده والذين كفروا اعمالهم اعمالهم كسراب بقيعة. يحسبه الظمآن ماء حتى اذا جاءه لم يجده شيئا
وجد الله عنده فوفاه حسابا. مثل الذين كفروا بربهم اعمالهم اعمالهم كرماد. اشتدت به الريح في يوم عاصف لا يقدرون مما كسبوا على شيء ذلك هو الضلال البعيد تمام يبقى انا
بقول المعيار الاول عشان ادخل واحد في ان انا اتفاهم اصلا معه في قضية النجاح التوحيد الاول ما فيش توحيد؟ ما فيش كلام ما فيش توحيد ما فيش نجاح تمام حاتم الطائي هيخش النار
ابن جدعان اكرم كان من اكرم العرب هيخش النار. ابو طالب هيخش النار لان ما فيش توحيد نمرة اتنين نمرة اتنين الاستقامة الاستقامة التوحيد والاستقامة لان انا عندي اعرف في مفهومي عن الاخرة ان في مسلمين هيخشوا النار
اللي هم ما استقاموش وعندنا واحد التوحيد اتنين الاستقامة. الاستقامة على طاعة الله فلو فيه توحيد واستقامة هنبتدي نتكلم في توحيد وما فيش استقامة يبقى الدنيا بايظة ما فيش توحيد يبقى الدنيا منتهية
منتهية تماما. يعني التوحيد هو كده انت ايه ها جبت اصله اصل النجاح الاستقامة بدأت ايه؟ الربط من كمال النجاح. فاضل التالتة اللي هنقولها ما فيش استقامة يبقى انت في خطر كبير جدا. خطر ان نجاحك يروح. يعني واحد موحد لكن ما بيصليش متبرجة آآ
فاسد آآ زاني شارب خمر انت خطر خطر ضخم جدا. عشان كده مسلا تعال نضرب مسال ممسل مسلم رقاصة مسلمة آآ مسلا آآ ملحن مسلم آآ تمام؟ كل دول بالنسبة لي عملوا شرط التوحيد. حلو
بس ما حققوش شرط ليه؟ الاستقامة. يبقى انا ما ينفعش اسمي حد فيهم ناجح. يبقى ما ينفعش ما ينفعش ان انا اقول ان في ممسل ناجح ما ينفعش اقول الممسل ده نجح
ما ينفعش اقول ان الفيلم ده نجح. ما ينفعش ان محمد رمضان يقول ثقة في الله نجاح محمد رمضان ما ينفعش يقول سقة في الله نجاح لان ما فيش نجاح في الباب دوت. لان باب بعيد عن الاستقامة. ما ينفعش اقول ان واحد شغال في الربا نجح. ولا واحد شغال في المخدرات
نجح وانا واحد جاب فلوسه من زلم الناس وسرقة الناس زي الدول الغربية اللي بتسرق مقدرات الافريقيا ان دول نجحوا لان ما فيش توحيد الاستقامة او حتى اللي عنده توحيد ما فيش استقامة. يبقى ما فيش استقامة يبقى ما فيش نجاح. ما ينفعش تقول لي مغني ناجح ولا ممسل ناجح ولا
اه صناعي ناجحة ولا فيلم ناجح. كل ده بالنسبة لي فشل حتى لو ناس مسلمين عملوه. لان مسلم توحيد بس ما فيش ايه؟ ما فيش استقامة خلصنا ديت يبقى اي حد مكسبه حرام
ما ينفعش يبقى ناجح خالص ايوة صح يا اية لو حد مكسبه حرام ده فشل حتى لو مسلم. ده بالنسبة لي ما نجحش تلاتة بقى. ودي بقى الايه؟ اللي هي الحتة اللي هي الدنيوية بقى
تلاتة ان تفعل ان تعمل ما تقدر عليه في حدود امكانياتك ان تفعل ما تقدر عليه في حدود امكانياتك بما يرضي الله تاني ان تفعل ما تقدر عليه في حدود امكانياتك بما يرضي الله. يعني في الحلال يعني. والقاعدة التالتة دي جبتها منين؟ من قول النبي عليه الصلاة والسلام
احرص على ما ينفعك واستعن بالله ولا تعجز. طب القاعدتين الاولانين جبتوهم منين؟ جبتوهم من قوله تعالى ان الذين قالوا ربنا الله ادي التوحيد ثم استقاموا وقول النبي عليه الصلاة والسلام للرجل قال قل امنت بالله توحيد ثم استقم
يبقى التالتة ان تعمل ما تقدر عليه في حدود امكانياتك بما يرضي الله. اللي يحرص على ما ينفعك ان تعمل ما تقدر عليه في حدود امكانياتك بما يرضي الله. وممكن نحط دليل على القاعدة التالتة دي
فاتقوا الله ما استطعتم. ومنها لا يكلف الله نفسا الا وسعها. ومنها لا يكلف الله نفسا الا ما اتاها تمام؟ المعيار التالت دوت بيقول لي ان النجاح عندي في الاسلام مش مرتبط بالنتائج. ودي قاعدة خطيرة جدا. قاعدة خطيرة اكتبوها
النجاح في مفهوم الاسلامي ليس له علاقة بالنتائج انما له علاقة بقدر الاسباب اللي انت اخدتها بقدر الاسباب اللي انت عملتها. وليس له علاقة بالنتيجة في مفهوم المادي النجاح مرتبط بالنتائج
وليس بالاسباب. ما عندهمش ما هم ما بيبصوش للسبب. هو بيبص للنتيجة. السبب بقى حلال حرام. انت راجل بقى جت معك كده كل ده ما يفرقش معهم المهم النتيجة. لكن انا في مفهومي العكس النجاح ما لوش علاقة بالنتيجة. النجاح له علاقة بالاسباب
لو انت فهمت اللي انا قلته ده هتعرف ليه النمازج اللي كان في زاهرها التناقض اللي انا قلتها دي طلعت مش متناقضة لو انت قعدت القاعدة ديت ان النجاح مرتبط بالايه؟ بالاسباب وليس بالنتائج. عشان كده قلنا النبي سيدنا محمد نجح رغم امته ضخمة جدا. والنبي اللي جاي مش معه
حد نجح ليه؟ لان انا مش بابص للنتيجة. انا ابص للاتنين عملوا اللي عليهم. يبقى نجحوا صح المرأة اللي كانت بتكنس المسجد والاشعس الاخبر اللي قلنا عليه. هم ما عملوش نتيجة دنيوية ما فيش فلوس ما فيش مناصب. لكن ده كان اخرهم. يعني هو
الغلبان وعلى قد حاله ودي وظيفته راجل عامل بسيط فده اشعس واغبر بس ده اخره ده اخر امكانياته داخل قدراته بس عنده توحيد وعنده استقامة وجايب اخره في الشغل ده نجح والست دي ست كبيرة وغلبانة وما عندهاش دماغ سيدنا عمر وما عندهاش قوة سيدنا خالد. فدي اخرها بتكنس المسجد. بس ده اخرها فهي جابت اخرها
طب دي بالنسبة لي ايه نجحت سيدنا ايوب صبر في المرض سيدنا سليمان شكر في الغنى. بالنسبة لي كلهم ايه؟ عملوا اللي عليهم ونجحوا. وبالتالي انا بالنسبة لي ان النمازج اللي انا قلتها لك دي ما لهاش مشكلة. ما فيش تناقض ما بينها. لان انا ببني على ان نجاح عندي مرتبط بالعمل مش بالنتيجة. مش سعي. وخليني بقى اقول لك بقى
الان اللي حتجيب لك الاخر. قوله تعالى وان ليس للانسان الا ما ايه؟ ها اكتبه. وليس للانسان الا ما ايه؟ الا ما انت الا ما حصل وليس الانسان الا ما
آآ وصل اليه ولا ايه؟ وان ليس للانسان الا ماء سعى يبقى ازا انا عندي النجاح مرتبط بالسعي وليس مرتبط بالنتيجة. وده بيهديك خالص بقى. خليك تنام بقى. تنام ولما تفهم القاعدة دي تستريح جدا. بتبقى انت انت معلش مع احترامي في منة دلوقتي اللي عايش في
بلاد برة معه عربية ومعه فيلا وبتاع. في واحد عايش في مدينة عايش في شقة وشغال مهندس او طبيب. في حد فينا دلوقتي بيتفرجوا علي هي عايشة في قرية عايشة في قرية وحياتها ريفية وزرع ومواشي والكلام دوت. في واحد شغال في الفاعل. في واحد
ده يعني ما اتعلمتش ما ظروفها ما اتعلمتش اصلا وبتخدم جوزها وابوها العيان وبتاع. هل الكل دول حاسين ان في حد فيهم احسن من التاني؟ المفروض لأ لو انت فاهمني فانت اللي انا بقوله لأ ما فيش. ما فيش حد احسن من التاني. اللي احسن من التاني احنا ما نعرفوش
القاعدة ان اكرمكم عند الله اتقاكم. فده بيريحني. يعني النموزج حياتي ايه هو؟ انا اتحطيت في انهي موت في الحياة؟ مش فارق معي لان انا فهمت دلوقتي ان انا المهم ان انا في الوضع اللي انا فيه اعمل اللي اقدر عليه في حدود ما يرضي الله واحافز على التوحيد والاستقامة
انا كده نجحت يا باشا. انا كده يا باشا ايه نجحت. اعمل اللي اقدر عليه في حدود ظروفي وامكانياتي اللي ربنا حطني فيها. مع تحقيق التوحيد والاستقامة توحيد تمام استقامة يعني حجابك وصلاتك واخلاقك وادبك وزروفي ايه انا والله بنزل ارض انزل ارض انا بخدم ابويا اخدم ابويا انا مهندسة
انا مهندسة انا طيار انا تيار انا اغنى اغنياء العالم اغنى اغنياء العالم المهم ان انا اعمل ايه؟ الوضع اللي انا فيه اعمل الصح في امكانياتي باللي يرضي ربنا بس
لزلك مفهوم النجاح في الاسلام يدخل فيه الجميع. وده جماله. انت لما بتروح دورة تنمية بشرية دايما بيديك نمازج تعجيزية لما يضرب لي امسلة باغنى اغنياء العالم انت بتعجزني مش مش بتحفزني
انت بتدمرني لان دول بيطلع واحد كل مية مليون كل مية مليون بيطلع واحد زي ده لما تقول لي ان نموزج النجاح محمد صلاح انت مارني مش بتحفزني. لما تقول لي ان نموزج النجاح آآ بطل العالم في كزا. انت بتدمرني مش بتحفزني. ده مش نموزج النجاح
انت اصلا باني النموذج غلط وبالتالي فرعت عنه امسلة غلط ليه ما قلتليش ان نموزج النجاح الست الطيبة اللي قاعدة في بيتها بتربي تلت بتربي خمس عيال بعد ما جوزها مات
ليه ما قلتليش ان نموزج النجاح الراجل العامل البسيط اللي بينزل يشقى ويتعب ويعرق ويجيب لقمة حلال ويأكل ولاده ويستر مراته ليه ده بالنسبة لك فاشل انت اللي فاشل. فاشل لو انت فاهمها كده. لو لو انت فاهمها كده. انت مسلم. لازم تديني النمازج ديت. علشان تقول لي ان
حياتي انا اللي هي بغض النظر هي ايه انا مستريح تعبان وظيفتي مرموقة وظيفتي وديعة انا غني انا فقير المفروض تقول لي ان انت ممكن تنجح في اي وضع لو صححت لي المفهوم دوت اللي هو توحيد تمام استقامة تمام تعمل اللي تقدر عليه في حدود زروفك وامكانياتك
ويبقى انت كده عند ربنا مية مية. فهمنا الفكر يا جماعة؟ لزلك انا لما افهم بقى القصة دي تعال بقى للصلاة بقى. تمام؟ ليه الصلاة ما هو انت لو انت بقى ايه لو انت فهمت اللي انا قلته ده سهل جدا انك تفهم ايه علاقة الصلاة بالنجاح
ما يجيش بقى واحد يقول لي ايه علاقة الصلاة؟ فيه ناس بتصلي وفقراء. يبقى انت لسه ما فهمتش تمام لسه ما فهمتش. لو انت قلت لي ما في ناس بتصلي وما ما ما يعني ما عندهمش مناصب يبقى انت ما فهمتش
تعالالي بقى اولا الصلاة هي اكبر مظهر من مظاهر الايمان والاستقامة. يبقى انا كده اول حاجتين ايه؟ نجحت فيهم خلاص احنا قلنا التوحيد والاستقامة صح ربنا سمى الصلاة ايمان زي ما قلنا المرة اللي فاتت. لما الصحابة سألوا
عن صلاتهم الى بيت المقدس بعد تحويل القبلة. قالوا الصلاة راحت ولا ايه الكلام؟ فقال تعالى وما كان الله ليضيع ايمانكم يبقى اذا الصلاة هي اكبر مظهر من مظاهر التوحيد وهي دالة على الاستقامة اصلا لان الصلاة هي هي اساس الاستقامة
فازا صلحت صلح ما بعدها وازا فسدت كل حاجة ايه تفسد. يبقى انا مبدئيا الصلاة دلت على حاجتين ان انا حققت توحيد وان انا بعمل اكبر مظهر من مظاهر الاستقامة
يبقى انا اول حاجتين خلصوا معي. او جبت فيهم درجة كويسة حتى الان. لسه في استقامة لها حاجات تانية. بس انا على الاقل عملت اساس كبير في التوحيد وعملت اكبر اهم اساس في الاستقامة
فاضل لي بقى ايه اكمل شوية في التوحيد اعلي شوية واكمل مزار الاستقامة اللي انا ايه عايز اتكلم فيها. يبقى دي مسألة مهمة يبقى الصلاة في النموذج اللي انا رسمته لكم بتحقق لي جزء كبير من واحد وجزء كبير من اتنين
خلاص وهنشوف ازاي هي هتساعدني على تلاتة خلينا بس اهم حاجة طول ما انا بتكلم انت مسبت عندك ايه؟ واحد واتنين وتلاتة. وانا هجيب لك بقى ازاي الصلاة بتصب في واحد واتنين وتلاتة دايما
يبقى انا بقول لك ان واحد الصلاة لو بتكلم في علاقة السيمانة خلاص انا دلوقتي بتكلم في علاقات تلاتة علاقة باي حاجة في حياتي. عايز اشوف هي جزء من منظومة نجاحي ولا لا؟ اشوف ارتباطها بالتلات حاجات دول. توحيد الاستقامة فعل ما اقدر عليه
بما يرضي الله اي حاجة لها علاقة بالتلاتة دول دي دي نجاح في حياتك. اي حاجة عكس عكس او بيجيب عكس التلاتة دول ده فشل. زي ايه؟ زي في اي حاجة فيها شرك زي اي معصية زي تضييع الوقت والتفاهات والهبل والسفاسف كل ده انت كده مش بتحرص على
حتى لو مش حرام. بس ده بالنسبة لي فشل النت اقعد بقى وقتك في الالعاب تقعد تضيع وقتك على الميديا تقعد تضيع وقتك في في الكورة في الماتشات والكلام ده انت بتفشل. لا هي بتفشل. لان انت تلاتة بتبوظ منك اللي هي احرص على
ما ينفعه. اللي هي اعمل كل اللي تقدر عليه في حدود امكانياتك. من امكانياتك الوقت فلما انت بتضيع وقتك بتضيع امكانياتك. يبقى بتضيع ما تقدر عليه. يبقى انت بتفشل تمام؟ يبقى الصلاة بتصب معي في التوحيد اساسا وبتصب معي فين؟ في الاستقامة. حلو
الصلاة كمان بتديني بقى ايه؟ بتديني في الاستقامة جزء كبير بقى. يعني لو قلنا اول حاجة الصلاة لها علاقة مباشرة بالتوحيد والاستقامة. نمرة اتنين ان صنع بتؤثر تأثير عالي في الاستقامة. عالي جدا في الاستقامة. ليه
لان اولا الصلاة تنهى عن الفحشاء والمنكر وده بيصب في المحور التاني اللي هو الاستقامة. صح؟ صلاة عن الفحشاء والمنكر. وده له اثر على النقطة التانية وهي الاستقامة. لان انا
لو انا بعمل معاصي وده يرجعني للنقطة اللي احنا قلناها التلات لئات والتلات نصائح. امتى الصلاة تنهينا عن الفحشاء والمنكر؟ لو انت تجنبت التلات لا للصلاة السريعة لا للغفلة لا لاستعجال النتائج. والتلات نصائح اللي قلتها لك بتاعة التنويع او الكلام دوت
لو عملت الصلاة دي صح الصلاة دي هتنهاك عن الفحشاء والمنكر. والناهي عن الفحشاء والمنكر ده بيصب فين بيصب في اتنين بيصب في نمرة اتنين اللي هي الاستقامة لان من الحاجات اللي بتضربني في الاستقامة ان انا اه اصلي كتير تمام بس بشرب سجاير. بس متبرجة بس مصاحبة ولاد بس بتفرج على افلام اباحية
بس بتفرج بعمل عادة سرية بس بسمع اغاني بسمع كوري بسمع اجنبي بسمع مهرجانات بسمع راب كل ده بيضرب معايا في الاستقامة يبقى انا النجاح بقى بالنسبة لي بيتضرب. فتيجي الصلاة
لو انا صليت صح هي بتساعدني تنهاني تنهاني عن الفحشاء والايه والمنكر وبالتالي بيحصل ان هي كده صبت معي برضو في الاستقامة خد بقى الجمدان بقى اللي جاي. مش بس بتنهاني عن الفحشاء والمنكر. ديت بتمسح لي القديم. تمسح لي القديم كله
خد بقى الاحاديس دي واللي عرف منكم يجيبها من على النت يجيبها بسرعة قال النبي صلى الله عليه وسلم عثمان عثمان رضي الله عنه قال رأيت النبي صلى الله عليه وسلم توضأ
توضأ نحو وضوئي هذا نوى توضأ وبعد كده قال رأيت النبي يتوضأ نحو وضوئي هذا. ثم قال من توضأ نحو وضوئي هذا ثم صلى ركعتين ثم صلى ركعتين لا يحدث فيهما نفسه. لا يحدث فيهما نفسه غفر الله له ما تقدم من ذنبه
غفر الله له ما تقدم من ذنبه وقال صلى الله عليه وسلم ما من امرئ مسلم ما من امرئ مسلم تحضره صلاة مكتوبة هاتوا لي الحديس ده بسرعة. ما من امرئ مسلم تحضره صلاة مكتوبة
فيحسن وضوءها خد بالك بقى هي دي الصلاة اللي بقول لك عليها. ما من امرئ مسلم تحضره صلاة مكتوبة فيحسن وضوءها وركوعها وخشوعها الا كانت الا كانت كفارة. الا كانت كفارة له من الذنوب ما لم يأت كبيرة
الدهر كله الا كانت كفارة له من الذنوب ما لم يأت كبيرة وذلك الدهر كله. يبقى الصلاة مش بس صبت معي في الاستقامة من باب ان هي ان هي اساس الاستقامة. وباب ان هي بتنهال
عن عن ما يضاد للاستقامة من فعل المنكرات بل بتمسح لي كمان القديم والتاريخ القديم كله اللي كان فيه منكرات فبتنضف لي الاستقامة دي خالص بتخلي نمرة اتنين مية مية. شكرا للناس اللي جابت الحديس. طيب
تعالى ان ان نقول كزا محور تاني. خلاص؟ احنا قلنا دلوقتي كم محور قسطرة في التوحيد؟ طبعا القسطرة في التوحيد ده بيبان مش وصرف التوحيد ان انت التوحيد وخلاص. لا الاذكار شف بقى اياك نعبد واياك نستعين. كل الاذكار اللي فيها توحيد في الصلاة عشان كده بقول لك ركز في الاذكار. ما ازاي الصلاة
التوحيد لازم تفهم انت بتقول ايه. لازم تفهم الازكار فاعبدني واقم الصلاة لذكري. اعبدني يعني ازا انني انا الله لا اله الا انا فاعبدني وقم الصلاة لذكري. الصلاة وعلاقتها بالتوحيد
قوية جدا بس احنا بنفهم الاذكار اللي بنقولها. بس مش هنقدر نطول في الحتة دي. خلينا نخش في محور تالت احنا قلنا اثر الصلاة على التوحيد. اثر الصلاة على الاستقامة
تعالى بقى نخش في ازاي الصلاة بتصب معي في نمرة تلاتة بقى. ممكن انت تقول لي طب ما الصلاة حلوة مع واحد واتنين تمام. بس هي علاقتها بتلاتة ايه علاقة الصلاة بتلاتة؟ فاكرين تلاتة
ها مين فاكر تلاتة نمرة تلاتة اللي هي من معيار النجاح قلنا التوحيد والاستقامة نمرة تلاتة ان تفعل ما تقدر عليه في حدود امكانياتك بما يرضي الله ان تفعل ما تقدر عليه في حدود امكانياتك
بما يرضي الله ايه علاقة الصلاة بدي طيب انا دلوقتي عشان اقول ان انا عايز افعل ما اقدر عليه. امشي معي واحدة واحدة هجيب لك كم حاجة دلوقتي هتعجبك قوي. انا دلوقتي علشان انفز
انفز حاجة انجح فانا محتاج ايه؟ محتاج واحد كزا حاجة اول حاجة محتاج هقول لك دلوقتي هقول لك دلوقتي كم حاجة واحد اتنين تلاتة ماشي هقول لك دلوقتي مسلا خمس حاجات. خمس حاجات
والصلاة خمس حاجات مهمة انا عشان اعمل اي حاجة محتاج قوة قوة بدن نمرة اتنين محتاج قوة تركيز وتحكم. نمرة تلاتة محتاج وقت نمرة اربعة محتاج آآ محتاج آآ بركة وتوفيق. نمرة خمسة محتاج
اقرار داخلي في الاسرة تاني خمس حاجات وهنفصل. خدي الخمس كلمات دول وفكر فيهم وهتلاقيهم كلهم الصلاة بتساعدك فيهم. انا علشان انجح عشان احنا بنقول ان تفعل ما تقدر عليه. تفعل يعني محتاج انا ابزل مجهود. صح؟ مجهود ووقت وتركيز
وتوفيق والاسرة تكون تمام عشان اعرف اشتغل يبقى انا محتاج قوة بدن محتاج قوة تحكم وتركيز محتاج وقت محتاج بركة ورزق محتاج استقرار داخلي اسري هل الصلاة لها علاقة بالخمس قوات دول
خمس انواع من القوة بينفعك ان تفعل ما تقدر عليه قوة البدن قوة التحكم قوة الوقت قوة التوفيق والبركة والرزق قوة التوفيق والبركة والرزق اخر حاجة. نمرة خمسة الاستقرار الاسري والداخلي
الاولى كل واحدة هنقولها في دقيقتين هل الصلاة لها علاقة بقوة البدن طبعا واحد الصلاة لها علاقة بقوة البدن النبي عليه الصلاة والسلام اه السيدة فاطمة كانت تعبت من شغل البيت. فراحت للنبي عليه الصلاة والسلام قالت له انا عايزة خادم يخدمني. فقال لها وقال للسيدة
عليه الا ادلكما على ما هو خير لكما من خادم اذا اويتما الى فراشكما سبحا ثلاثا وثلاثين واحمدا ثلاثا وثلاثين وكبرا اربعا وثلاثين. فذلك خير لكم من خادم. يبقى ازا الذكر نفسه بيقوي البدن حقيقة مش مجاز. حقيقي الزكر بيقوي البدن
لا حول ولا قوة الا بالله سبب لقوة البدن النبي عليه الصلاة والسلام وصف الشخص اللي بيصلي وقال ان الشخص اللي قام الى الصلاة صلاة الفجر وقام لقيام الليل قال في الحديث الطويل قال قام نشيط النفس طيب. قال يعقد الشيطان على قافية احدكم ثلاث عقد عليك ليل طويل
فارقد فازا هو قام فصلى انحلت اقام فذكر الله انحلت عقدة انحلت عقدة كبر انحلت عقده فقام نشيطا النفس طيب. نشيط النفس طيب. قوة بدنية. والا والا قام خبيث النفس كسلان. والا قام خبيث النفس
كسلان يبقى ازا لاكوني بصلي الفجر او بصلي قيام ليل ده ليه اثر في قوة البدن الصبح بتلاقي نفسك انشط اكثر تركيزا وقوة والا ربنا يبتليك مهما نمت تلاقي نفسك قايم خبيس النفس وكسلان
فضلا ان الصلاة نفسها بتديك قوة قوة مادية حقيقية. الحركات ان انت تخش الحمام وتتوضا وتنشط نفسك بتبل مية وتغسل وشك وماية بتاع تفوق كده وتنزل المسجد وتروح وتعمل حركات وسجد وركوع وتقوم وتسجد وترجع وتقوم
ارجع بيتك كل ده خمس مرات في اليوم. ده بيخلي جسمك في حالة نشاط غير عادي نشاط عالي جدا فضلا ان في يعني ابحاس طبية على اثر الصلاة في تقليل جلطات القلب
اثر الصلاة في تحسين الدورة الدموية. اثر الصلاة في تقليل السكتات الدماغية. قصص تانية بقى كبيرة بقى خلصنا المحور دوت. يبقى ازا الصلاة لها ارتباط بقوة البدن الصالة لها ارتباط
بقوة التركيز. انا ممكن يبقى عندي قوة بدن. بس انت مش مركز مش عارف اتحكم في نفسي مش قادر اتحكم في نفسي. عايز اقعد على الحاجة. عايز انجز. عايز اخلص
طيب هل الصلاة لها علاقة بكده؟ طبعا. لان الصلاة في الحقيقة انت مطلوب في في الصلاة اقيموا الصلاة مطلوب خشوع في الصلاة ده بيستلزم منك تمارين تحكم رهيبة تمارين تحكم رهيبة
تحكم في البدن وتحكم في الافكار ما انا دلوقتي عشان اعمل صلاة خاشعة لازم اعمل تمارين تحكم اولا ما فيش اكل ما فيش شرب ما فيش كلام ما فيش التفات اصلا. ما فيش ترفع راسك كده. اصلا
ما فيش هزار ما فيش ضحك في حتى افكارك لازم تسيطر عليها. مفروض ما تسرحش. المفروض تقبل بقلبك على الله. المفروض تعود دماغك تفكر في الصلاة. ده تمرين. تمرين. المفروض تلتزم بحركات محددة. باشكال محددة. بصفات
محددة تخيل واحد بيعمل كده في اليوم ممكن بيصلي خمس صلوات غير بقى النوافل يمكن بيعمل كده عشرين تلاتين صلاة في اليوم قدرته انه يسيطر على نفسه بتعمل لك ازاي
لو انا اقعد ازاكر وانا اتعودت ان انا اقدر اسيطر على نفسي اقدر انا ما كلش اقدر ما اشربش اقدر ما اسرحش فالصلاة بتعمل لك قوة تحكم في البدن رهيبة
ما حدش تمام؟ معلش اللايف قطع شوية ما حدش يقدر يعملها الا اللي بيحافظ على الايه الا بيحافظ على الصلاة اللي هو التحكم دوت علاقة الصلاة بالوقت الصلاة ايه علاقتها بقوة الوقت
اولا انا محتاج وقت عشان انجح. محتاج بدن محتاج تركيز محتاج وقت تمام الصلاة ايه علاقة الصلاة بالوقت اولا الصلاة بتنزم لك يومك بترتب يومك واحد بتخلي يومك منظم خلقة
نعمل لك فواصل فجر ضهر عصر فتلاقي نفسك حتى لما تيجي تحط جدول تقول ايه ما بين الضهر والعصر هعمل كزا بين العصر والمغرب هعمل كزا ما بين المغرب ماشي هعمل كزا. هي عملت لك حدود
حدود لوحدها من غير حاجة غير ان هي نزمت لك لكن لما انا دايما بعمل فواصل كده يا استسماري الوقت احسن زائد ان الصلاة بتخليك الصلاة بتخليك تعمل ريفريش كل شوية بتعمل رفريش لنفسك
بمعنى الانسان في الطبيعي لما بيجي لما بيجي يعمل حاجة بتلاقي ايه بيبقى الاول نشيط. الاول ايه؟ نشيط قوي وبعد كده بعد فترة يعني مسلا ايه انا اه اه هبدأ دلوقتي ازاكر هقعد ازاكر اول ساعة كويس تاني ساعة اقل
تالت ساعة اقل خالص لو انا فضلت مكمل على كده هيبقى بالنسبة لي الساعة الرابعة والخامسة والستة هوا لاني ما بعملش حاجة لازم ان انا افصل في النص علشان ابدأ من تاني
الصلاة بتعمل لك ايه؟ انت بتيجي من بين الضهر والعصر. لو مسلا بتزاكر او بتشتغل بتلاقي نفسك اول ساعة حلو. تاني ساعة اريح شوية. تالت ساعة خلاص الدنيا هتروح سنك هوب جت صلاة العصر. قمت اتوضيت وصليت ارجع فوق تاني. يبقى استسماري للساعة نفسه
اعلى بكتير ان انا بيحصل لي تجديد نشاط كل فترة فدايما ايه في العالي قبل ما انزل تيجي الصلاة اللي بعديها تعليني ايه تاني فضلا ان انا عندي معاني تانية زي ان الساعة اللي
السائل البكور فيه بركة النبي قال لنا كده جعلت بركة امتي في البكور. الرزق في البكور. فاللي مسلا بيركز او يخلي انتاجه بعد الفجر. بيعمل حاجات اكتر اللي ما بيصليش الفجر وهكزا. يبقى قوة الوقت معي بسبب الصلاة. واما البركة والرزق فحدس ولا حرج
النبي عليه ربنا قال وامر اهلك بالصلاة واصطبر عليها. لا نسألك رزقا نحن نرزقك والعاقبة للتقوى قال وما خلقت الجن والانس الا ليعبدون. ما اريد منهم من رزق وانا اريد ان يطعمون ان الله هو الرزاق
ذو القوة المتين. يبقى الله يبقى الصلاة سبب للبركة. سبب للتوفيق. هي نفسها سبب للرزق. وده قوة. قوة البركة والتوفيق والرزق يبقى احنا قلنا اربع قوات دلوقتي البدن تحكم الوقت
البركة والتوفيق والرزق الخامسة وهي الاستقرار الداخلي والهدوء الداخلي دايما الضربة لو جت لك من جوة بتبقى صعبة. يعني ما ينفعش واحد ينجح وعنده اضطراب في الاسرة بيبقى في اضطراب في الاسرة
بيبقى حياته مش مزبوطة خالص. هل في علاقة بين الصلاة وهدوء الاسرة؟ الهدوء الداخلي طبعا. هل لاحظتم في سورة البقرة ان هنا وسط ايات الطلاق. وسط الايات اللي بيتكلم فيها عن الطلاق. قال حافظوا على الصلوات والصلاة الوسطى. وقوموا لله قانتين
هل خدتم بالكم ان في وسط ايات الطلاق في في النص كده اية انت دايما لما بتيجي تقرا الايات دول ايه اللي جاب الاية دي هنا حافظوا على الصلوات والصلاة الوسطى وقوموا لله قانتين
صح الاية دي لها لها اعتبار. كأن الاية دي بتقول الصلاة لها اثر على موضوع الطلاق. لو بتصلوا والبيت الناس اللي فيه محافظين على الصلاة هذا فيديو اكثر هدوءا. اكثر سكونا اقل مشاكل اكثر بركة. فازا حالات الطلاق تقل كتير في البيوت ديت. وطبعا المشاكل
كتير ربنا قال وليخش الذين لو تركوا من خلفهم ذرية ضعافا خافوا عليهم. عشان ربنا يبارك لهم فليتقوا الله وليقولوا قولا سديدا تخيل لو البيت كله بيصلي. ويا سلام لو بيصلوا مع بعض. تخيل لو زوج مع زوجته محافظين على صلاة بيصلوا بالليل مع بعض
علشان ياخدوا اجر الذاكرين الله كثيرا والذاكرات النبي عليه الصلاة والسلام قال ان الرجل ازا ايقز امرأته فصلا جميعا ركعتين كتب من الزاكرين الله كثيرا والزاكرات. طب انا عايز كل يوم
اصلي مع زوجتي ركعتين عشان اكتب من الزاكرين الله كثيرا والزاكرات. هل ينفع اتخانق معها مش هينفع. هل لو اتخانقت معها ينفع ما اصالحهاش؟ ده انا هلاقي نفسي عايز اصالحها بسرعة في نفس اليوم. ليه؟ عايزين نصلي مع بعض. فحتى مشاكلنا مش
نطول ان احنا انا وهي عائزين نصلي مع بعض بالليل ركعتين عشان نكتة من الذاكرين الله كثيرا والذاكرات. ما يفوتناش الاجر دوت. طب احنا متخانقين هنصلي مع بعض ازاي زائد ان احنا حتى واحنا بنصلي مع بعض كده ونسلم مع بعض ونتوضا ونروح نصلي مع بعض وادعي لها وتدعي لي. دي حاجة عظيمة جدا
البيت كده تلاقي فيه سكينة غريبة. هدوء عجيب. اه فيه مشاكل عادي بيت النبوة كان فيه مشاكل. بس الدنيا مش بايظة. يعني برضو ايه اهدى بكثير كتير جدا من البيوت اللي فيها شياطين اللي بتطوف فيها بيت ما فيهوش شياطين لان الشياطين بتطرد على طول لان الشيطان هو سبب الطلاق كان بييجي الشيطان
ابليس يجلس على العرش يقول له كل واحد عملت ايه؟ فيقول ما تركته حتى فرقت بينه وبين امرأته. فيقول انت انت انت انت. يعني انت تمام. طب انا البيت عندي اصل شيطان ما يعرفش يخشه. من كتر الصلاة والازكار والعبادة وصلاح الناس اللي فيه. خلاص يبقى الدنيا هتبقى تمام
يبقى كمان الصلاة قوة اسرية. الصلاة قوة للامة. اخيرا بقى هنقول حاجتين في دقيقتين الصلاة قوة للامة الامة تنجح بالصلاة شوف بقى شوف بعد ما ربنا قال ايه الاية في سورة النور. وعد الله الذين امنوا منكم وعملوا الصالحات. ليستخلفنهم في الارض كما استخلف الذين من قبلهم
ولا يمكنن لهم دينهم الذي ارتضى لهم. وليبدلنهم من بعد خوفهم امنا يعبدونني. ادي التوحيد اهو يعبدونني ادي التوحيد لا يشركون بي شيئا ومن كفر بعد ذلك فاليكم الفاسقون. واقيموا الصلاة ها سر سر التمكين واقيموا الصلاة واتوا الزكاة. واطيعوا الرسول لعلكم ترحمون
لا تحسبن الذين كفروا معجزين هو الكفار مش بيكسبوك عشان هم جامدين. بيكسبوك عشان انتم عندكم مشاكل في التوحيد وفي الصلاة عشان كده النبي عليه الصلاة والسلام ليلة بدر كان قائم يصلي. في يوم الاحزاب كان قائم يصلي. كان ازا حزبه امر فزع الى الصلاة
علاقة الصلاة بالدعوة الى الله قوة الدعوة الى الله. ربنا قال قم الليل الا قليلا. ها؟ نصفه وينقص منه قليلا. ها؟ او زد عليه ورتل القرآن ترتيلا. انا سنلقي عليك قولا ثقيلا
ادي الدعوة ان ناشئة الليل اشد وطئا واقوم قيلا. ان لك في النهار سبحا طويلا. فيه شغل جامد النهار. طب يا رب ابقى جامد ازاي في النهار؟ صل بالليل في علاقة بين قوة الصلاة وبين الدعوة. قوة الصلاة وتحملك لاعباء الدين. قوة الصلاة والنور اللي في وجهك. النور اللي بيبقى في وجهك وفي كلامك اللي بيخلي الناس تقبل عليك
وتحب كلامك. ايه رأيكم؟ بس انا خلصت خلاص. ايه رأيكم كلامنا على النجاح مفهوم النجاح ارتباط الصلاة بالتلت معايير بتوع النجاح توحيد الاستقامة ان تفعل ما تقدر عليه في حدود امكانياتك بما يرضي الله سبحانه وتعالى
اظن النهاردة انتم واخدين صدمة صدمة في كل المفاهيم. كل المفاهيم اتبدلت كل المفاهيم اتغيرت. آآ بس هو ده ايه؟ ده يا رب تكونوا طلعتوا بس من اللايف دوت ان انتم بتحبوا
والصلاة اكتر متعلقين بالصلاة فهمتم يعني ايه علاقة الصلاة بالنجاح وبقوة النجاح؟ فهمتم يعني ايه نجاح عشان ما حدش يضحك عليكم ويقول لكم آآ الارجنتين وكاس العالم انسى بقى انسى
الكلام ده انت انت راجل دلوقتي متطور بتتكلم في دنيا تانية خالص. فهمت حاجات جديدة. ما حدش يضحك عليك في دورات التنمية البشرية ويجيب لك نمازج هي فاشلة في الحقيقة
الناجح عندي ملازم يا مسلم مستقيم الاول. وبعد كده نتكلم في عمل ايه تمام وبعد كده انتم بقى ايه تمسكوا بالصلاة واحرصوا عليها. وعايزين بقى نرفع شعار ليرين الله ما اصنع. نرفع شعار ايه؟ لا يا رب
الله ما اصنع. كل الكلام ده كلام. في الاخر انت البطل وانت اللي هتعمل في الاخر. وانت الموضوع كله في ايدك. قل بقى دلوقتي ليرين الله ايه؟ ما اصنع. انتزروا بقى ايه ان شاء الله لايف برضو عن الصلاة الاسبوع الجاي جامد جدا. ربنا يحفزكم يا رب ويرضى عنكم
يسبتكم بحبكم في الله. عشان كده بقول لكم الكلام اللطيف دوت. يا رب اعمل به انا وانتم كمان تعملوا به ويجمعنا واياكم على الخير. سبحانك اللهم ربنا وبحمدك اشهد ان لا اله الا انت استغفرك واتوب اليك. اللايف مسجل هتلاقوه انشروه واستمتعوا به. ربنا يبارك فيكم. السلام عليكم ورحمة الله